Асіповіцкім раёнам газазабеспячэння летась вяліся работы па газіфікацыі асобных вуліц у Забалацці, Ялізаве і Ліпені. Усяго пракладзена 21,4 км газаправода, у тым ліку 18,6 — ва ўзгаданых паселішчах. Было зрасходавана 8,5 млрд рублёў, з якіх 5,3 — бюджэтныя сродкі. Колькасць кватэр, пераведзеных на прыродны газ, — 266, у сельскай мясцовасці — 93. Газіфікавана 294 кватэры ў шматпавярховых дамах. Звадкаваны газ прыйшоў да 145 гаспадароў, у тым ліку сельскіх — 122.